Extensible Messaging and Presence Protocol

Extensible Messaging and Presence Protocol (XMPP) (tidligere Jabber) er en åpen, XML-basert internettprotokoll for direktemeldinger og tilstedeværelsesinformasjon. Jabber-basert programvare er i bruk på tusenvis av tjenere over hele internett, og brukes av over ti millioner mennesker verden over, ifølge Jabber Software Foundation [1].
Jeremie Miller startet prosjektet i 1998, og det første offentlige programslippet skjedde i mai 2000. Prosjektets hovedprodukt er jabberd, en tjener som Jabber-klienter kan koble seg til for å komme seg på Jabber. Denne tjeneren kan enten danne et privat Jabber-nettverk (eksempelvis bak en brannmur), eller den kan tilslutte seg det globale, offentlige Jabber-nettverket.


== Transportører ==
Et nøkkelkonsept bak Jabber-systemet er transportører, også kjent som gateways, som tillater brukere tilgang til direktemeldingsnettverk som bruker andre protokoller, slik som AIM, ICQ, MSN Messenger og Windows Messenger, SMS eller e-post. Til forskjell fra multiprotokoll-klienter som Gaim eller Kopete, gir Jabber denne tilgangen på tjenernivå ved å kommunisere over spesielle transporttjenester som kjører på en tjener langt borte. Enhver Jabber-bruker kan «registrere seg» hos en av disse transportørene ved å oppgi nødvendig informasjon for å logge seg på det bestemte nettverket, og kan deretter kommunisere med brukere av det nettverket som om de også var Jabber-brukere. Dette betyr at enhver klient med fullstendig støtte for Jabber-protokollen kan brukes for å koble seg på ethvert nettverk som en transport eksisterer for, uten at det behøves noe ekstra kode i klienten. Transportsystemet er ment å lette overgangen til Jabber mens markedet ennå er fullt av proprietære direktemeldingstjenester.


== Standardiserte direktemeldinger ==
Grunnlaget for Jabber-protokollen, som nå styres av Jabber Software Foundation, har blitt sendt som et standardiseringsforslag til IETF under navnet XMPP, og blitt godkjent som den offisielle standarden for direktemeldinger. SIMPLE, en konkurrerende standard basert på SIP-protokollen, konkurrerer om den samme statusen.


== Jabber-klienter ==
Her lister vi opp en rekke klienter som støtter Jabber. 


=== Rene Jabber-klienter ===
Akeni Jabber Client (Kryssplattform, produsenteid (gratis for ikke-kommersiell bruk)) http://www.akeni.com
Coccinella (kryssplattform, fri programvare) https://web.archive.org/web/20061205015549/http://hem.fyristorg.com/matben/
Gabber (for GNOME, GPL)
Gossip (for GNOME, GPL) https://web.archive.org/web/20050120035820/http://www.imendio.com/projects/gossip/
JBother (for Java) https://web.archive.org/web/20050309195135/http://linuxhelp.homeunix.com/cgi-bin/rblh/index.rb?handler=downloads&d=jbother
Psi (kryssplatform, GPL)
Tkabber (kryssplattform, fri programvare) http://tkabber.jabber.ru
Gajim (kryssplattform, fri programvare) http://www.gajim.org


=== Multiprotokoll-klienter ===
Bitlbee via IRC (Kryssplattform, fri programvare) http://www.bitlbee.org
Centericq (Kryssplattform, GPL)
Fire (Mac OS X, GPL)
Gaim (GPL)
Kopete (GPL) http://kopete.kde.org Arkivert 26. mai 2008 hos Wayback Machine.
SIM (GPL) http://sim-icq.sourceforge.net
Trillian
iChat fra Apple


== Referanser ==


== Eksterne lenker ==
(en) Offisielt nettsted 
(en) Extensible Messaging and Presence Protocol – kategori av bilder, video eller lyd på Commons 
XMPP Extensions
XMPP Software: Clients
XMPP Software: Servers
Public XMPP Services
Jabber.org (Free XMPP server of the XSF
Jabber Norge, åpen, norsk, sikker, jabberserver Arkivert 28. april 2005 hos Wayback Machine.
Planet Jabber – Om hva som rører seg i jabber-miljøet.
XMPP-RFCer: RFC 3920 RFC 3921 RFC 3922 RFC 3923